પ્રેમ થવાના કારણો અનેક હોય છે. તે ફક્ત શારીરિક આકર્ષણ જ હોઇ શકે તે જરુરી નથી. તમે કોઈ સ્ત્રી અથવા પુરુષથી પ્રભાવતિ થયા હો તો તમે એની ચાલ, રહેણીકરણીની રીતભાત, બોલવાનો અંદાજ, મોહક પ્રતિભા, ખૂબસૂરત આંખો, વ્યવહાર અથવા પરસ્પરની સમજણ, સ્વભાવ કોઈ ને કોઈ વસ્તુ અથવા ખૂબીથી પ્રભાવિત જરુર થતા હશો. પરંતુ ક્યારેક ક્યારેક કલાકો સુધી એકબીજાની સાથે રહેવું, ભલે પછી તે આેફિસ હોય અથવા સંશોધનકાર્ય દરમિયાન કે ક્યારેક કટોકટીભરી પરિસ્થિતિમાં એકબીજાને મદદરુપ થવું એ પણ એકબીજાને નિક્ટ લાવે છે. જ્યારે કલાકો સુધી સાથે હો ત્યારે એકબીજાની ખૂબી અને ખામીઆે સારી રીતે જાણી શકાય છે કારણ કે એકબીજાને સમજવાની પૂરતી તક મળે છે.